**«ДЬОҺУННААҔЫ КЭПСЭТИИ»:**X-XI кылаас үөрэнээччилэригэр аналлаах кылаас чааһа

***ДЬАРЫК ТИЭМЭТЭ:*** **«МИН СОМОҔО КҮҮС СОРҔОТО БУОЛАБЫН!»**

***Ыытыллар кэмэ:*** Тохсунньу 30 күнэ 2023 сыл.

***Сыал-соруга:*** Оҕоҕо дьарык нөҥүө саҥа хамсааһыннар суолталарын өйдөтүү, иҥэрии.

***Үөрэтэр сыаннаһа:*** Коллективка түмсүүлээх, биир сомоҕо күүс буолуу ситиһии, кыайыы төрдө.

***Дьарык сатабыла:*** Оҕо дьарыкка истибит информациятын илдьиритэн өйдөөн, ырытан бэйэ санаатын тиэрдиитэ, түмүк оҥостуута.

***Ыытыллар бириэмэтэ*:** 30 мүнүүтэ.

***Дьарык хаамыыта:*** Кэпсэтии, бииргэ үлэлээһин. Видеоролигы көрүү. Интерактивнай сорудахтары толоруу.

**Дьарык тутулун сценарийа**

**I чааһа. БИЛСИҺИИ**

*Ханнык тиэмэҕэ кэпсэтии барарын билсиһии (5 мүн.)*

**УЧУУТАЛ:**Билигин оҕо бары оскуола кэннэ туох эмит дьарыктаах. Ол курдук, ким эрэ спордунан дьарыктанар, ким эрэ араас оҥоһуктары оҥоруунан, хобби о.д.а. *(учуутал* *оҕолору биир-биир ыйан көрдөрөр)*. Арассыыйа үрдүнэн оҕону сайыннарар 100 тахса хамсааһын үлэлиир, онтон Саха сиригэр 700 кэриҥэ хамсааһын үлэлиир. Оҕолор, эһиги ханнык эмит хамсааһыҥҥа үлэлиир, лиидэр буолуохтааххыт.

*(Видео. Регионнааҕы бөлөх сүбэтин бэрэссэдээтэлэ, Саха Өрөспүүбүлүкэтин норуотун дьокутаата Оксана Тагировна Михайлова, Юнармия регионнааҕы тэрилтэтин салайааччыта Александр Кузьмин.)(3мүн. 45сөк.)*

**II чааһа. “БАСТАКЫЛАР ХАМСААҺЫННАРА” РОССИЯТААҔЫ ОҔОЛОР УОННА ЫЧЧАТТАР РОССИЯТААҔЫ ХАМСААҺЫННАРЫН ТУҺУНАН (РДДМ)**

*“Бастакылар хамсааһыннара” Россиятааҕы оҕолор уонна ыччаттара Россиятааҕы хамсааһыннарын туһунан кэпсэтии (8 мүн.)*

**УЧУУТАЛ:** Оҕолоор, эһиги эмиэ түмсүүлээх, сомоҕо күүс сорҕото буолар кыахтааххыт. Дойдубут Президенэ В.В. Путин Россия оҕолоро, ыччаттара биир санаалаах, түмсүүлээх, үлэҕэ, үөрэххэ бары бииргэ сырытыннар, ситиһиилээх дьон буолан таҕыстыннар диэн “Бастакылар хамсааһыннара” диэни тэрийбитэ.

*(Видео. Арассыыйа Бэрэсидьиэнин Владимир Владимирович Путин оҕолорго туһаайан этиитэ)(1 мүн.40 сөк.)*

**УЧУУТАЛ:** Хас биирдии хамсааһын бары туспа девизтээхтэр, ол курдук,“Бастакылар хамсааһыннарын” кэккэлэригэр киирбит оҕолор “Я в Движении. Мы в Движении. Вся страна в Движении!” диэн өй-санаа тула түмсэллэр, уонна сүрүн сүгэ сылдьар сыаннастара маннык буолаллар... **(карточкалоры көрдөрүү).**

**УЧУУТАЛ:** Сэтинньи ыйга “Бастакылар хамсааһыннара” бастакы съеһэ буолан ааспыта. Саха Сириттэн 10 эһиги саастыы, бэйэлэрэ ураты талааннаах лиидэр оҕолоро онно кыттыыны ылбыттара, ол курдук, Полина Шестоперова санаатын үллэстэр.

(*Подкаст.* Полина Шестоперова*)(5 мүн) (Оҕолор подкаст истэр бириэмэлэригэр тэтэрээттэригэр тэттик викторина толороллор)*

**УЧУУТАЛ:**  “Бастакылар хамсааһыннара” тула араас оскуолалар, лиидэрдэр сомоҕо буолан үлэлииллэр. Истибиккит курдук, элбэх интэриэһинэй тэрээһиннэр ыытыллаллар, сыллааҕы съезтэр буолаллар. Саха Сириттэн эмиэ элбэх оскуола бэйэлэрин истэригэр “Бастакылар хамсааһыннарын” тэрийсэр, туох ситиһиилээх оскуолалар киирэллэрин көрүөҕүҥ, оҕолор билигн «14 дней в Движении» диэн Арассыыйатааҕы онлайн-марафоҥҥа кытта сылдьаллар.

*(Видео.РДДМ, «14 дней в Движении» 3 мүн).*

**УЧУУТАЛ:** Оҕолор, болҕомтоҕун иһин махтал. Сиһилии “Бастакылар хамсааһыннарын” туһунан "https://будьвдвижении.рф сиһилии ааҕыаххытын сөп. Билигин билиибитин хаҥатар курдук ыйытыктарга хоруйдуохха.

**III чааһа. ТҮМҮК**

*(Ыйытыыларга хоруйдууллар, 3 мүн)*

1. **РДДМ уһун аата (расшифровка) туох диэн буоларый?**

- Оҕо уонна ыччат Россиятааҕы хамсааһына.

- Оҕолор хамсааһыннара.

- Оҕо түмсүүлэрин хамсааһына.

1. **РДДМ туох диэн ааты сүгэрий?**

- Бастыҥнар хамсааһыннара.

- Улуулар хамсааһыннара.

- Оҕолор хамсааһыннара.

1. **Хамсааһын сүрүн сыала?**

- Россиятааҕы оҕо уонна ыччат хамсааһыннарын бииргэ түмүү.

- Саҥа оҕо хамсааһынын тэрийии.

- Ыччат хамсааһынын түмүү.

1. **Хамсааһын кэккэтигэр кимнээх киирэллэрий?**

-Оскуола үөрэнээччилэрэ уонна орто анал үөрэх устудьуоннара.

-Оскуола үөрэнээччилэрэ.

-Устудьуоннар.

1. Хамсааһын ыҥырыы тыллара?

Мин тэтимҥэ, биһиги тэтимҥэ – биир тэтимҥэ.